rejauldu/bengali-wikipedia huggingface dataset:
This template may be used in the documentation of another template or module, to indicate that that template or module tracks the data in or missing from one or more Wikidata properties. __NOTOC__  ব্যবহার  স্ট্যান্ডার্ড ব্যবহার {{Tracks Wikidata|P1|P2|P3...|cat=}}  Replace P1, P2, P3, etc. with the actual property numbers – including the "P". As many or as few as necessary may be specified.  the name a category for the word "tracks" to link to – excluding the "Category:" prefix. Optional parameter; may be a single tracking category (if the template only has one), or a container category (such as :বিষয়শ্রেণী:MusicBrainz Wikidata tracking categories) which lists all of the template's Wikidata tracking categories. If not specified, the default is :বিষয়শ্রেণী:উইকিউপাত্তের ট্র্যাকিং বিষয়শ্রেণী. অনুচ্ছেদ সংযোগ If the documentation has a section describing and listing the Wikidata properties used, then a section link may be specified instead:  {{Tracks Wikidata|section=name of section}}  উদাহরণ For a single property (e.g. d:Property:P496):  For multiple properties (as many properties as needed can be specified):  With a custom category link:  If the properties/tracking are described in a section of the documentation (e.g. ===Wikidata===):   ট্র্যাকিং  বিষয়শ্রেণী  The following categories are populated by this template:       আরও দেখুন
thumb|right|300px|কলম্বিয়াতে লস লিয়ানোস right|300px|thumb|ভেনেজুয়েলাতে লস লিয়ানোস লিয়ানোস (স্পেনীয় ভাষায়: Los Llanos) উত্তর-পূর্ব কলম্বিয়া ও পশ্চিম ভেনেজুয়েলার মধ্যবর্তী প্রেইরি তৃণভূমির স্পেনীয় নাম। লিয়ানোসের আয়তন প্রায় ৫৭০,০০০ বর্গকিলোমিটার। এর উত্তরে ও পশ্চিমে আন্দেস পর্বতমালা, দক্ষিণে আমাজন ও গুয়াবিয়ারে নদীর উপত্যকা, এবং পূর্বে গায়ানীয় উচ্চভূমি ও নিম্ন ওরিনোকো অববাহিকা। এটি মূলত বিশাল বিস্তৃত অত্যন্ত উষ্ণ বৃক্ষহীন সমভূমি। আর্জেন্টিনাতে একই ধরনের, কিন্তু ঘাস আচ্ছাদিত তৃণভূমি দেখতে পাওয়া যায়, যাকে পাম্পাস বলে।  লিয়ানোসের ওরিনোকো নদীর পশ্চিমের অংশটিকে লিয়ানোস বাহোস (Llanos Bajos অর্থাৎ নিম্ন সমভূমি) এবং আন্দেসের কাছে অবস্থিত পূর্বের অংশটিকে লিয়ানোস আলতোস (Llanos Altos অর্থাৎ উচ্চ সমভূমি) বলে। লিয়ানোসের উচ্চতা সমুদ্র সমতল থেকে ৩০০ মিটারের উপরে উঠে না বললেই চলে। লিয়ানোসের মধ্য দিয়ে ওরিনোকো নদী এবং এর পশ্চিম উপনদীগুলি যেমন – গুয়াবিয়ারে, মেতা, আপুরে নদীগুলি চলে গেছে।  বিষয়শ্রেণী:কলম্বিয়ার তৃণভূমি বিষয়শ্রেণী:ভেনেজুয়েলার তৃণভূমি
গনসালো বের্নার্দো ইনাসিও (; জন্ম: ২৫ আগস্ট ২০০১; গনসালো ইনাসিও নামে সুপরিচিত) হলেন একজন পর্তুগিজ পেশাদার ফুটবল খেলোয়াড়। তিনি বর্তমানে পর্তুগালের পেশাদার ফুটবল লিগের শীর্ষ স্তর প্রিমেইরা লিগার ক্লাব স্পোর্টিং সিপি এবং পর্তুগাল জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।  ২০১৭ সালে, ইনাসিও পর্তুগাল অনূর্ধ্ব-১৭ দলের হয়ে পর্তুগালের বয়সভিত্তিক পর্যায়ে অভিষেক করেছিলেন। প্রায় চার বছর যাবত পর্তুগালের বয়সভিত্তিক দলের হয়ে খেলার পর, তিনি ২০২৩ সালে পর্তুগালের হয়ে আন্তর্জাতিক পর্যায়ে অভিষেক করেছেন; পর্তুগালের জার্সি গায়ে তিনি এপর্যন্ত ৬ ম্যাচে ২টি গোল করেছেন।  প্রারম্ভিক জীবন গনসালো বের্নার্দো ইনাসিও ২০০১ সালের ২৫শে আগস্ট তারিখে পর্তুগালের আলমাদায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ইনাসিও পর্তুগাল অনূর্ধ্ব-১৭, পর্তুগাল অনূর্ধ্ব-১৮, পর্তুগাল অনূর্ধ্ব-১৯, পর্তুগাল অনূর্ধ্ব-২০ এবং পর্তুগাল অনূর্ধ্ব-২১ দলের হয়ে খেলার মাধ্যমে পর্তুগালের প্রতিনিধিত্ব করেছেন। ২০১৭ সালের ২১শে ডিসেম্বর তারিখে তিনি তুরস্ক অনূর্ধ্ব-১৭ দলের বিরুদ্ধে ম্যাচে পর্তুগাল অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। পর্তুগালের বয়সভিত্তিক দলের হয়ে তিনি প্রায় ৪ বছরে ১৯ ম্যাচে অংশগ্রহণ করে ১টি গোল করেছেন।  ২০২৩ সালের ২৩শে মার্চ তারিখে, ২১ বছর, ৬ মাস ও ২৬ দিন বয়সে, বাম পায়ে ফুটবল খেলায় পারদর্শী ইনাসিও লিশটেনস্টাইনের বিরুদ্ধে অনুষ্ঠিত উয়েফা ইউরো ২০২৪ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে পর্তুগালের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৪ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি পর্তুগাল ৪–০ গোলের ব্যবধানে জয়লাভ করেছিল। পর্তুগালের হয়ে অভিষেকের বছরে ইনাসিও সর্বমোট ৫ ম্যাচে ২টি গোল করেছেন। জাতীয় দলের হয়ে অভিষেকের ৫ মাস ও ১৯ দিন পর, পর্তুগালের জার্সি গায়ে প্রথম গোলটি করেছেন; ২০২৩ সালের ১১ই সেপ্টেম্বর তারিখে, লুক্সেমবার্গের বিরুদ্ধে ম্যাচের ১২তম মিনিটে ব্রুনো ফের্নান্দেসের অ্যাসিস্ট হতে পর্তুগালের হয়ে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেছেন।  পরিসংখ্যান আন্তর্জাতিক   দল  সাল  ম্যাচ  গোল পর্তুগাল  ২০২৩  ৫  ২ ২০২৪  ১  ০ সর্বমোট  ৬  ২  তথ্যসূত্র  বহিঃসংযোগ     বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:পর্তুগিজ পুরুষ ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:পর্তুগালের আন্তর্জাতিক যুব ফুটবলার বিষয়শ্রেণী:পর্তুগালের অনূর্ধ্ব-১৭ আন্তর্জাতিক ফুটবলার বিষয়শ্রেণী:পর্তুগালের অনূর্ধ্ব-১৯ আন্তর্জাতিক ফুটবলার বিষয়শ্রেণী:পর্তুগালের অনূর্ধ্ব-২০ আন্তর্জাতিক ফুটবলার বিষয়শ্রেণী:পর্তুগালের অনূর্ধ্ব-২১ আন্তর্জাতিক ফুটবলার বিষয়শ্রেণী:পর্তুগালের আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:স্পোর্টিং সিপি-এর ফুটবলার
মো: মেসবাহুল ইসলাম একজন বাংলাদেশি সরকারি কর্মকর্তা যিনি কৃষি মন্ত্রণালয়ের সিনিয়র সচিব হিসেবে দায়িত্ব পালন করছেন।   জন্ম ও প্রাথমিক জীবন  মেসবাহুল ইসলাম দিনাজপুর জেলার বিরল উপজেলার ভাবকি গ্রামে জন্মগ্রহণ করেন। তার পিতার নাম মো: তানজিমুল ইসলাম ও মাতার নাম মাহমুদা বেগম। তার পিতা গাইবান্ধা কলেজে অধ্যাপনা করতেন। তিনি বাংলাদেশ কৃষি বিশ্ববিদ্যালয় হতে  কৃষি অর্থনীতিতে স্নাতক এবং বঙ্গবন্ধু শেখ মুজিবুর রহমান কৃষি বিশ্ববিদ্যালয় হতে একই বিষয়ে স্নাতকোত্তর ডিগ্রী লাভ করেন।   কর্মজীবন  মেসবাহুল প্রশাসন ক্যাডারের সপ্মতম সপ্তম ব্যাচের (১৯৮৫) একজন কর্মকর্তা। তিনি ১৯৮৮ সালে বিসিএস প্রশাসন ক্যাডারে চাকরিতে যোগদান করে প্রশাসন ক্যাডারের কর্মকর্তা হিসেবে যশোর কালেক্টরেট, সহকারী কমিশনার (ভূমি) হিসেবে কাউনিয়া উপজেলায়, সিনিয়র সহকারী  কমিশনার ও ১ম শ্রেণীর ম্যাজিস্ট্রেট হিসেবে বগুড়া ও রংপুর জেলায়, উপজেলা নির্বাহী কর্মকর্তা হিসেবে চিলমারী উপজেলায় এবং ইসলামপুর উপজেলা সহ সরকারি বিভিন্ন পদে দায়িত্ব পালন করেন।  ঝিনাইদহ জেলায় অতিরিক্ত জেলা প্রশাসক ও ২০০৮ সালে ভোলা জেলার জেলা প্রশাসক হিসেবে তিনি দায়িত্ব পালন করেন।  তিনি যুগ্ম সচিব পদে পদোন্নতি পেয়ে ২০১২ সালে অতিরিক্ত মহাপরিচালক হিসেবে জাতীয় পরিকল্পনা ও উন্নয়ন একাডেমীতে কর্মরত ছিলেন। তিনি অতিরিক্ত সচিব হিসেবে মে ২০১৫ সালে বস্ত্র ও পাট মন্ত্রণালয়ে যোগদান করেন। তিনি ডিসেম্বর ২০১৫ থেকে ফেব্রুয়ারি ২০১৯ পর্যন্ত ঢাকা উত্তর সিটি কর্পোরেশনের প্রধান নির্বাহী হিসেবে দায়িত্ব পালন করেন। ৫ ফেব্রুয়ারি ২০১৯ সালে পার্বত্য চট্টগ্রাম বিষয়ক মন্ত্রণালয়ে ভারপ্রাপ্ত সচিব হিসেবে যোগদান করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:বাংলাদেশের সচিব বিষয়শ্রেণী:দিনাজপুর জেলার ব্যক্তি বিষয়শ্রেণী:বাংলাদেশ কৃষি বিশ্ববিদ্যালয়ের প্রাক্তন শিক্ষার্থী
{{Navbox | name = কুরআনে বর্ণিত ব্যক্তি ও নামসমূহ | title = কুরআনে বর্ণিত ব্যক্তি ও নামসমূহ | state =   | bodyclass = hlist wraplinks |basestyle = background-color:#dcf5dc; |evenstyle = background-color:#f7fdf7; |oddstyle = background-color:#ffffff; | list1 =  {{Navbox |child |basestyle = background-color:#dcf5dc; |evenstyle = background-color:#f7fdf7; |oddstyle = background-color:#ffffff; |state=collapsed | name =  | title = চরিত্র  |list1=  | list2 =   |list3=  |list4=
মুহাম্মাদ ব্যতীত ইসলামিক ইতিহাসে ইসলামি ভাষায় যে ব্যক্তির সম্পর্কে সবচেয়ে বেশি লেখা হয়েছে তিনি হলেন হযরত মওলা আলী।  ওমানের ইবাদিরা ছাড়া বিশ্বের প্রতিটি মুসলমান হযরত আলীর প্রতি সম্মান প্রদর্শন করে থাকেন। ইসলামের প্রাথমিক যুগে যারা প্রথম ঈমান এনেছিলেন তাদের মধ্যে অন্যতম এবং সবচেয়ে জ্ঞানী ব্যক্তি হওয়া ছাড়াও তিনি ইসলামি বিশ্বাস এবং ইসলামি আইন শাস্ত্রের উপর ব্যাপক পান্ডিত্য অর্জন করেছিলেন। তিনি তার বীরত্ব এবং সাহসের জন্যেও পরিচিত ছিলেন। মুসলমানরা মুহাম্মাদ, হযরত আলী এবং অন্যান্য সকল বিদ্বুষী ব্যক্তিদের সম্মান দিয়ে থাকেন।   তথ্যসূত্র   বিষয়শ্রেণী:আলী
thumb|250px|20px জাপানের অসামরিক ও রাষ্ট্রীয় পতাকা (আগস্ট ১৩, ১৯৯৯. -). পতাকার অনুপাত: ২:৩। জাপানের জাতীয় পতাকা ও সঙ্গীত বিষয়ক আইন অনুযায়ী পতাকার নকশা প্রস্তুত করা হয়। thumb|চিত্র:FIAV variant.png জাপান সাম্রাজ্যের অসামরিক ও রাষ্ট্রীয় পতাকা (জানুয়ারি ২৭, ১৮৭০ – আগস্ট ১২, ১৯৯৯)। পতাকার অনুপাত- ৭ঃ১০. চাকতিটি ১ শতাংশ বাম দিকে সরে এসেছে। ঘোষণা নং-৫৭ অনুযায়ী পতাকার নকশা প্রস্তুত করা হয়েছে। thumb|20px সামরিক পতাকা পতাকার অনুপাত: ৮:৯ (প্রায়)  জাপানের জাতীয় পতাকা, জাপানি ভাষায় নিশোকি (Nisshōki, 日章旗 "সূর্য পতাকা") বা হিনোমারু (Hinomaru, 日の丸 "সূর্য চাকতি") নামে পরিচিত। পতাকায় সাদা পটভূমির উপর মাঝে লাল চাকতি (উদীয়মান সূর্যের প্রতিনিধিত্বকারী) পতাকার প্রধান বৈশিষ্ট্য। উপকথা অনুসারে এর মূল প্রোথিত আছে, যখন ত্রয়োদশ শতাব্দীতে মঙ্গোলরা জাপান আক্রমণ করে। বৌদ্ধ ভিক্ষু নিচিরেন (Nichiren) তৎকালীন জাপানের সম্রাট, যাকে সূর্য দেবী আমাতেরাসুর (Amaterasu) বংশধর মনে করা হতো, তাকে সূর্য খচিত পতাকা প্রস্তাব করার কথা ছিল। এছাড়া ১২শ শতকে টায়রা (Taira) ও মিনামোতো (Minamoto) গোষ্ঠী দ্বন্দের সময় সামুরাইরা ভাঁজবিশিষ্ট পাখার উপর সূর্যের চাকতির প্রতীক ব্যবহার করেছিল বলে জানা যায়। ১৫শ শতক ও ১৬শ শতকে সেংওকু (যুদ্ধ কবলিত রাষ্ট্র) সময়কালে সামরিক পতাকা হিসাবে ব্যবহৃত হয়। পশ্চিমাদের সাথে বাণিজ্য সম্পর্ক শুরুর পরপরই ১৮৫৪ সালের ৭ই আগস্ট জাপানি জাহাজে ওড়ানোর জন্য আনুষ্ঠানিক পতাকা হিনোমারু নির্বাচন করা হয়।  ১৮৬৮ সালে মিইজি পুনর্বহালকালীন (Meiji Restoration) সময়ে, জাতীয় পতাকার জন্য সূর্য চাকতির নকশা গ্রহণ করা হয়। ১৮৭০ সালের ২৭শে জানুয়ারি ঘোষণা নং-৫৭ এর মাধ্যমে অসামরিক পতাকা হিসাবে নির্বাচিত করা হয়। ১৯৯৯ সালের ১৩ই আগস্ট জাপানের জাতীয় পতাকা ও সঙ্গীত বিষয়ক আইনের ঘোষণা নং-১২৭ অনুযায়ী জাতীয় পতাকা হিসাবে নির্বাচিত করা হয়। একই সাথে পতাকার অলঙ্করণ নিশ্চিত করা হয়- পতাকার উচ্চতা:প্রশস্ত অনুপাত হবে ২:৩, চাকতিটি পতাকার কেন্দ্রে থাকবে এবং এর ব্যাস হবে পতাকার উচ্চতার তিন পঞ্চমাংশ।  বিষয়শ্রেণী:জাপান বিষয়শ্রেণী:দেশ অনুযায়ী পতাকা বিষয়শ্রেণী:জাপানের জাতীয় প্রতীক বিষয়শ্রেণী:জাতীয় পতাকা
হুডিক্সভলস টিডনিং একটি সুইডীয় স্থানীয় পত্রিকা, যা হুডিক্সভাল, সুইডেনে প্রকাশিত হয়।   ইতিহাস এবং প্রোফাইল  হুডিক্সভলস টিডনিং  ১৯০৯ সালে প্রতিষ্ঠিত হয়েছিল।  কাগজটি হুডিক্সভল ভিত্তিক।  এটি সেন্টার পার্টি ঘেষা।  ১৯৯৯ সালে কাগজটি আংশিকভাবে সেন্টারটিডনিংগার এবি কিনেছিল।  যা ২০০৫ সালে ভিএলটি এবি-র কাছে বিক্রি করে।  কাগজটি ট্যাবলয়েড ফর্ম্যাটে প্রকাশিত হতো, তবে পরে এটি বার্লিনার ফর্ম্যাটে চলে যায়।   ১৯৯৮ সালে হুডিক্সভলস টিডনিং ১৭,৬০০ অনুলিপি বিক্রয় করেছিল।     তথ্যসূত্র       বহিঃসংযোগ    দাপ্তরিক ওয়েবসাইট  বিষয়শ্রেণী:সুয়েডীয় ভাষার সংবাদপত্র বিষয়শ্রেণী:১৯০৯-এ প্রতিষ্ঠিত প্রকাশনা বিষয়শ্রেণী:সুইডেনের সংবাদপত্র বিষয়শ্রেণী:১৯০৯-এ প্রতিষ্ঠিত সংবাদপত্র
160px|থাম্ব|ক্যাফোডের লোগো  বৈদেশিক উন্নয়নের জন্য ক্যাথলিক সংস্থা বা ক্যাফোড (; ক্যাথলিক এজেন্সি ফর ওভারসিজ ডেভেলপমেন্ট; সংক্ষেপে ) হলো আন্তর্জাতিক উন্নয়নের জন্য ইংল্যান্ড ও ওয়েলসের ক্যাথলিক গির্জার আনুষ্ঠানিক দাতব্য সাহায্য সংস্থা। এই সংস্থাটি ধর্ম-সংস্কৃতিনির্বিশেষে দারিদ্র‍্যের মাঝে বসবাসকারী মানুষের পাশে দাঁড়ায়। স্থানীয় ক্যাথলিক গির্জা ও ধর্মনিরপেক্ষ অংশীদারদের সঙ্গে নিয়ে এই সংস্থা মানুষের জন্য সরাসরি স্থানীয় সম্প্রদায়ের কাজ করে এবং বৈশ্বিক ন্যায়বিচারের পোষকতা করে, যাতে সবাই এর পূর্ণ সুফল লাভ করতে পারে।  ইংল্যান্ড ও ওয়েলসের ক্যাথলিক সম্প্রদায়, যুক্তরাজ্য সরকার, ব্যক্তিগত ও প্রাতিষ্ঠানিক দাতাসম্প্রদায় ও সাধারণ মানুষ এই সংস্থার অর্থের যোগান দিয়ে থাকে।  ক্যাফোড ১৬৫টিরও বেশি দেশে কাজ করা ক্যাথলিক সাহায্য সংস্থাগুলোর সমন্বয়কারী প্রতিষ্ঠান কারিতাস ইন্টারন্যাশনালিসের একটি অঙ্গসংগঠন। এছাড়া সংস্থাটি ডিজেস্টার ইমারজেন্সি কমিটি (ডিইসি) এবং ব্রিটিশ ওভারসিজ এইড গ্রুপেরও সদস্য।  ক্যাফোডের বর্তমান পরিচালক ক্রিস্টাইন অ্যালেন ২০১৯ সালের মার্চ মাসে উক্ত পদে নিয়োজিত হন। ২০১৯-২০ সালে ক্যাফোডের আয় ছিল প্রায় ৪৫ মিলিয়ন ইউরো। সেসময় সংস্থাটিতে প্রায় ৪১০ জন নিযুক্ত কর্মী এবং ৬ হাজারের অধিক স্বেচ্ছাসেবী প্রচারণা, তহবিল সংগ্রহ, মিডিয়া, দাপ্তরিক কর্মকাণ্ড ও যুব প্রকল্পের বিস্তৃত ক্ষেত্রের কাজ সম্পাদন করতো।  ক্যাফোডের কাজ গস্পেলের শিক্ষা ও ক্যাথলিক সমাজের মূল্যবোধের উপর নির্ধারিত। ২০২০ সালে সংস্থাটি পোপ ফ্রান্সিসের এনসাইক্লিকাল লদাতো সি’-ভিত্তিক একটি নতুন কর্মকৌশল “আওয়ার কমন হোম” (আমাদের সাধারণ নিবাস) চালু করে। এর মূলনীতি হলো সমন্বিত বাস্তুতন্ত্র, সবকিছুই ধরিত্রী ও দরিদ্রের কান্না শ্রবণ ও সম্পর্ক স্থাপনের সাথে জড়িত - এই মতবাদের স্বীকৃতি, বৈশ্বিক সমস্যা নিরসনের প্রকৃষ্ট উপায় অনুসন্ধানে সকলের মতামতের আহ্বানে সবার সম্মিলিত উন্নতি।   খ্যাতিমান দূতবৃন্দ   জুলি এচিংহ্যাম  জো জয়নার  দারমত ও’লিয়ারি  বেন প্রাইস  এমা রিগবি        ডেলিয়া স্মিথ   আন্তর্জাতিক কর্মকাণ্ড  ক্যাফোড বর্তমানে বিশ্বের ৩২টি দেশে তাদের কর্মকাণ্ড পরিচালনা করছে। ইথিওপিয়া, কম্বোডিয়া, কেনিয়া, গণপ্রজাতন্ত্রী কঙ্গো (গোমা ও কিংশাসা), জিম্বাবুয়ে, দক্ষিণ সুদান, নাইজার, নিকারাগুয়া, মিয়ানমার (বার্মা), মোজাম্বিক, সিয়েরা লিওন ও সুদানে এই সংস্থার কার্যালয় রয়েছে।   তথ্যসূত্র    বহিঃসংযোগ   ক্যাফোড - আমাদের কাজ  ক্যাফোড - ক্যাথলিক সামাজিক শিক্ষার ৭ মূলনীতি     ক্যাফোড ওয়ার্ল্ডগিফটস - উপহার যা পরিবর্তন আনে   কারিতাস ইন্টান্যাশনালিস ক্যাফোড কিডজজোন শিশুতোষ সাইট  বিষয়শ্রেণী:১৯৬০-এ ইংল্যান্ডে প্রতিষ্ঠিত বিষয়শ্রেণী:১৯৬০-এ প্রতিষ্ঠিত খ্রিষ্টীয় সংগঠন বিষয়শ্রেণী:ইংল্যান্ড ও ওয়েলসের ক্যাথলিক গির্জা বিষয়শ্রেণী:যুক্তরাজ্যভিত্তিক খ্রিষ্টীয় দাতব্য সংস্থা বিষয়শ্রেণী:যুক্তরাজ্যভিত্তিক দাতব্য উন্নয়ন সংস্থা বিষয়শ্রেণী:কারিতাস বিষয়শ্রেণী:লন্ডন ভিত্তিক দাতব্য সংস্থা বিষয়শ্রেণী:কিডসে
১৬ ডিসেম্বর গ্রেগরীয় বর্ষপঞ্জী অনুসারে বছরের ৩৫০তম (অধিবর্ষে ৩৫১তম) দিন। বছর শেষ হতে আরো ১৫ দিন বাকি রয়েছে।   ঘটনাবলী   ১৯০৪ - কলকাতার প্রথম দৈনিক সান্ধ্য পত্রিকা ‘সন্ধ্যা’ প্রকাশিত হয়। ১৯২৫ - কাজী নজরুল ইসলামের সম্পাদনায় সাপ্তাহিক পত্রিকা 'লাঙ্গল' কলকাতা থেকে প্রকাশিত হয়। ১৯৩৯ - ঢাকা থেকে প্রথম বেতার অনুষ্ঠান সম্প্রচার। ১৯৫০ - সাইপ্রাসের জনগণ তাদের দেশের ওপর ব্রিটিশ আধিপত্যের পরিসমাপ্তির লক্ষ্যে স্বাধীনতা আন্দোলন শুরু করে। ১৯৫১ - ভারতের হায়দ্রাবাদে সালারজং জাদুঘরের আনুষ্ঠানিক উদ্বোধন হয়।  ১৯৭১   পাকিস্তান সেনাবাহিনী বিকালে ৪-২১ মিনিটে ঢাকার রেসকোর্স ময়দানে মুক্তিবাহিনী ও ভারতীয় মিত্রবাহিনীর কাছে আনুষ্ঠানিক আত্মসমর্পণ করে। বাংলাদেশের স্বাধীনতা যুদ্ধের অবসান হয় ও বাংলাদেশ স্বাধীনতা লাভ করে।  বাংলাদেশ ব্যাংক প্রতিষ্ঠিত হয়। ১৯৭২ - বঙ্গবন্ধু সাভারে জাতীয় স্মৃতিসৌধের ভিত্তিপ্রস্তর স্থাপন করেন। ১৯৯১ - কাজাখস্তান নিজেদের স্বাধীনতা ঘোষণা করে। ১৯৯৮ - প্যারিসের একটি আপীল আদালত ফ্রান্সের বিশিষ্ট মুসলিম দার্শনিক, ইতিহাসবিদ ও লেখক রজার গারুদিকে হোলোকাস্টের কথিত গণহত্যার কল্পকাহিনী অস্বীকার করার অপরাধে জেল ও জরিমানা করে।  ২০২১ - স্বাধীনতার সুবর্ণজয়ন্তী ও মুজিববর্ষ উপলক্ষ্যে দেশবাসীকে শপথ পড়ান তৎকালীন প্রধানমন্ত্রী - শেখ হাসিনা।   জন্ম  ১৭৭৫ - জেন অস্টেন একজন ইংরেজ ঔপন্যাসিক।  ১৮৪০ -উমেশচন্দ্র দত্ত,সমাজ সংস্কারক ও শিক্ষাবিদ।(মৃ.১৯/০৬/১৯০৭)  ১৮৮২ - বাঙালি সঙ্গীতজ্ঞ দিনেন্দ্রনাথ ঠাকুর। (মৃ.২১/০৭/১৯৩৫)  ১৯১৭ - আর্থার সি ক্লার্ক, একজন বিখ্যাত বিজ্ঞান কল্পকাহিনী লেখক এবং উদ্ভাবক।(জ.১৯/০৩/২০০৮)  ১৯০৬ - মাহমুদা খাতুন সিদ্দিকা, বাঙালি কবি।  ১৯৩৬ - বাঙালি কবি ও লেখক সামসুল হক।(মৃ.১৯৯৭)  ১৯৪০ - মাহমুদুন্নবী, বাংলাদেশি সঙ্গীতশিল্পী। ১৯৪০ - শিশুসাহিত্যিক এখলাসউদ্দিন আহমদ। ১৯৪২ - কবি হায়াৎ সাইফ। (মৃ.১৩/০৫/২০১৯)  ১৯৪৭ - বীরশ্রেষ্ঠ সিপাহী মোস্তফা কামাল।   মৃত্যু  ১২৭৩ - কবি জালাল উদ্দিন রুমী। কবি ও সাংবাদিক মোহাম্মদঃ আয়নাল হক  ১৮৫৯ - ভিলহেল্ম গ্রিম, জার্মান লেখক। ১৯০১ - নবাব খাজা আহসানউলস্নাহর। ১৯৭৫ - প্রখ্যাত বাঙালি সঙ্গীতজ্ঞ অনাথনাথ বসু। (জ.১৮৯৬) ১৯৬৫ -ইংরেজ কথাসাহিত্যিক ও নাট্যকার উইলিয়াম সমারসেট মম্‌।(জ.২৫/০১/১৮৭৪) ১৯৮৭ - অখিলচন্দ্র নন্দী - ব্রিটিশবিরোধী বিপ্লবী ও সাম্যবাদী কর্মী।(জ.০৭/০৩/১৯০৭) ১৯৯৫ - কণ্ঠশিল্পী ফিরোজ সাই। ২০২৪ - উপমহাদেশের অন্যতম তবলা বাদক ওস্তাদ জাকির হোসেন। (জ. ০৯/০৩/১৯৫১)   ছুটি ও অন্যান্য   বিজয় দিবস, বাংলাদেশ  তথ্যসূত্র   বহিঃসংযোগ    বিবিসি: এই দিনে   দি নিউইয়র্ক টাইমস: এই দিনে   বিষয়শ্রেণী:গ্রেগরীয় পঞ্জিকার দিন বিষয়শ্রেণী:ডিসেম্বর
অ্যান্ড্রু জেমস টাই (; জন্ম: ১২ ডিসেম্বর, ১৯৮৬) পশ্চিম অস্ট্রেলিয়ার পার্থে জন্মগ্রহণকারী উদীয়মান অস্ট্রেলীয় ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। ওয়েস্টার্ন অস্ট্রেলিয়া ও চেন্নাই সুপার কিংসের সাথে চুক্তিবদ্ধ অ্যান্ড্রু টাই ঘরোয়া ক্রিকেটে পার্থ স্কর্চার্সের প্রতিনিধিত্ব করছেন।   ঘরোয়া ক্রিকেট  পার্থের উত্তরাঞ্চলীয় এলাকায় জন্মগ্রহণকারী টাই ২৬ বছর বয়সে ২০১৩-১৪ মৌসুমে রিওবি ওয়ান-ডে কাপের লিস্ট-এ ক্রিকেটে অভিষিক্ত হন। প্রতিযোগিতায় তিনি দ্বিতীয় সর্বাধিক উইকেট লাভে সক্ষমতা দেখান। তন্মধ্যে, তাসমানিয়ার বিপক্ষে নিজস্ব সেরা বোলিং পরিসংখ্যান ৫/৪৬ গড়েন। এরপর ইংল্যান্ডে দ্বিতীয় একাদশে সমারসেট, ডারহাম ও নর্দাম্পটনশায়ারের পক্ষে খেলেন। একদিনের প্রতিযোগিতায় চমকপ্রদ সাফল্যলাভের পর ২০১৩-১৪ মৌসুমের বিগ ব্যাশ লীগে সিডনি থান্ডারের সাথে চুক্তি করেন। এরপর ২০১৪-১৫ মৌসুমে পার্থ স্কর্চার্সে স্থানান্তরিত হন। গ্রেড ক্রিকেট পর্যায়ে তিনি স্কারবোরার পক্ষে খেলছেন।   আন্তর্জাতিক ক্রিকেট  ২০১৫-১৬ মৌসুমে অস্ট্রেলিয়ার টুয়েন্টি২০ দলের সদস্যরূপে ভারত সফরে যান। ২৯ জানুয়ারি, ২০১৬ তারিখে ভারত দলের বিপক্ষে তার টুয়েন্টি২০ আন্তর্জাতিকে অভিষেক ঘটে। ২০১৬ সালের আইসিসি বিশ্ব টুয়েন্টি২০ প্রতিযোগিতা উপলক্ষে ৯ ফেব্রুয়ারি, ২০১৬ তারিখে ক্রিকেট অস্ট্রেলিয়া কর্তৃপক্ষ ১৫-সদস্যের অস্ট্রেলিয়া দলের তালিকা প্রকাশ করে। এতে তিনিও অন্যতম সদস্য মনোনীত হন।   তথ্যসূত্র    বহিঃসংযোগ   Player profile and statistics at CricketArchive  Player profile and statistics at ESPNcricinfo  বিষয়শ্রেণী:অস্ট্রেলীয় ক্রিকেটার বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:অস্ট্রেলিয়ার টুয়েন্টি২০ আন্তর্জাতিক ক্রিকেটার বিষয়শ্রেণী:ওয়েস্টার্ন অস্ট্রেলিয়ার ক্রিকেটার বিষয়শ্রেণী:সিডনি থান্ডারের ক্রিকেটার বিষয়শ্রেণী:পার্থ স্কর্চার্সের ক্রিকেটার বিষয়শ্রেণী:পার্থ, পশ্চিম অস্ট্রেলিয়া থেকে আগত ক্রিকেটার বিষয়শ্রেণী:চেন্নাই সুপার কিংসের ক্রিকেটার বিষয়শ্রেণী:পাঞ্জাব কিংসের ক্রিকেটার বিষয়শ্রেণী:লখনউ সুপার জায়ান্টসের ক্রিকেটার বিষয়শ্রেণী:অস্ট্রেলিয়ার একদিনের আন্তর্জাতিক ক্রিকেটার বিষয়শ্রেণী:গ্লুচেস্টারশায়ারের ক্রিকেটার বিষয়শ্রেণী:গুজরাত লায়ন্সের ক্রিকেটার বিষয়শ্রেণী:রাজস্থান রয়্যালসের ক্রিকেটার বিষয়শ্রেণী:নর্দাম্পটনশায়ারের ক্রিকেটার বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
রেডহ্যাক (Kızıl Hackerlar, Kızıl Hackerlar Birliği) তুরস্কের একটি মার্কসবাদী কম্পিউটার হ্যাকার দল। এ হ্যাকার দলটি ১৯৯৭ সালে প্রতিষ্ঠিত হয়েছিল। রেডহ্যাককে তুর্কির শিক্ষা মন্ত্রণালয়, তুর্কি পুলিশ ফোর্স, তুর্কি সেনাবাহিনী, তুর্কি টেলিকম এবং জাতীয় নিরাপত্তা প্রতিষ্ঠানের ওয়েবসাইট হ্যাক করার জন্য দায়ী করা হয়।http://www.worldbulletin.net/?aType=haber&ArticleID=92699 দলটির সদস্য সংখ্যা ১২ জন কিন্তু মার্চ ২০১৩ পর্যন্ত রেডহ্যাকের টুইটার একাউন্টে এর অনুসারীর সংখ্যা ১৪৫,০০০ জন।   গ্রেফতার  ২০১২ সালে রেডহ্যাকের ১০ জন সদস্যকে গ্রেফতার করা হয় বিচারে যাদের ৮ থেকে ২৪ বছর পর্যন্ত সাজা হয় কিন্তু দলটির অফিসিয়াল ওয়েবসাইটে দাবি করা হয় এই ১০ জন তাদের দলের সদস্য নয়।   তথ্য ফাঁস  ১১ মে, ২০১৩ এ তুর্কির হাতাইয়ের দক্ষিণের জেলা শহর রেহানলিতে বোমা বিষ্ফোরনে ৫১ জন লোক নিহত হয়। এর নয়দিন পর ২০ মে রেডহ্যাক এ সংক্রান্ত গোয়েন্দা নথিপত্র তাদের ওয়েবসাইটে ফাঁস করে দেয়।   চলচ্চিত্র  রেডহ্যাক হ্যাকার দলটি নিয়ে তুরস্কে একটি ডকুমেন্টারি চলচ্চিত্র তৈরি হয়েছে।   তথ্যসূত্র    বহিঃসংযোগ   অফিসিয়াল ওয়েবসাইট      বিষয়শ্রেণী:হ্যাকার দল বিষয়শ্রেণী:তুরস্কের হ্যাকার দল বিষয়শ্রেণী:২০১০ হ্যাকিং বিষয়শ্রেণী:সাইবার অপরাধ বিষয়শ্রেণী:কম্পিউটার নিরাপত্তা বিষয়শ্রেণী:মেধা সম্পদ সক্রিয়তাবাদ বিষয়শ্রেণী:অ্যানোনিমাস বিষয়শ্রেণী:তথ্য সমাজ বিষয়শ্রেণী:ইন্টারনেট সম্পর্কিত সক্রিয়তাবাদ বিষয়শ্রেণী:ইন্টারনেট সংস্কৃতি বিষয়শ্রেণী:১৯৯৭-এ প্রতিষ্ঠিত সংগঠন বিষয়শ্রেণী:২০০০-এর দশকের হ্যাকিং
ক্যালিফোর্নিয়া বিশ্ববিদ্যালয়ের সংজ্ঞানাত্মক বিজ্ঞান, অণুজীববিজ্ঞান এবং আচরণ বিভাগের অধ্যাপক জর্জ স্পারলিং ১৯৩৪ সালে আমেরিকায় জন্মগ্রহণ করেন। তিনি প্রথম আইকনিক স্মৃতির (সংবেদী স্মৃতির প্রকারভেদ) অস্থিত্ত সম্পর্কে ধারণা দিয়েছেন একইসঙ্গে অনেকগুলো পরীক্ষণের মাধ্যমে প্রমাণ করে দেখিয়েছেন মানুষ যা দেখে তা একটি ছবির মতো অত্যন্ত অল্প সময়ের জন্য মস্তিষ্কে স্থায়ী হয় যতক্ষণ পর্যন্ত তা মস্তিষ্ক থেকে মুছে না যায়।   শিক্ষা  মিশিগান বিশ্ববিদ্যালয় থেকে ১৯৫৫ সালে স্পারলিং স্নাতক ডিগ্রি অর্জন করেন। ১৯৫৬ সালে কলম্বিয়া বিশ্ববিদ্যালয় থেকে স্নাতকোত্তর সম্পন্ন করেন । পি, এইচ, ডি, সম্পন্ন করেন হার্ভার্ড বিশ্ববিদ্যালয় থেকে। পদার্থ বিজ্ঞান, রসায়ন বিজ্ঞান অথবা জীববিজ্ঞান এর মত মৌলিক বিষয়ে বিজ্ঞানী হওয়ার স্বপ্ন ছিল তার। আকস্মিকভাবে বিশ্ববিদ্যালয় ছাত্রকালীন অবস্থায় শারীরতাত্তিক মনোবিজ্ঞান-এ আগ্রহী হয়ে পড়েন এবং পরবর্তীতে সংজ্ঞানাত্মক মনোবিজ্ঞান ক্ষেত্রে প্রচুর গবেষণা সম্পাদন করেন এবং সাফল্য লাভ করেন।   কর্মজীবন  ১৯৫৮ সালের গ্রীষ্মে স্পারলিং বেল ল্যাবরেটরিতে যোগদান করেন। স্পারলিং মূলত মনোবিজ্ঞানের প্রতি আকৃষ্ট ছিলেন কিন্তু মানসিক অবস্থা নিয়ন্ত্রণকারী মস্তিষ্কের সূক্ষ্ম প্রক্রিয়াগুলোকে পদার্থবিদদের দ্বারা ব্যবহৃত পরিমাণ নির্ণয় পদ্ধতি ও তত্ত্বের সাহায্যে ব্যাখ্যা করার আকাঙ্খায় বেল ল্যাবরেটরিতে যুক্ত হয়েছিলেন। ১৯৬০-এর শুরুর দিকে জর্জ স্পারলিং দর্শানুভূতির স্থায়িত্ত্বকাল নির্ণয়ের একটি পদ্ধতি প্রস্তাব করেন । এই পদ্ধতিতে শব্দ এবং আলোর যুগপৎ ব্যবহার হয়।   তথ্যসূত্র    বহিঃসংযোগ   UC Irvine Faculty page with photo   বিষয়শ্রেণী:১৯৩৪-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন মনোবিজ্ঞানী বিষয়শ্রেণী:সংজ্ঞানাত্মক বিজ্ঞানী বিষয়শ্রেণী:সংজ্ঞানাত্মক স্নায়ুবিজ্ঞানী বিষয়শ্রেণী:স্মৃতি গবেষক বিষয়শ্রেণী:গগেনহেমের ফেলোগণ বিষয়শ্রেণী:সোসাইটি অফ এক্সপেরিমেন্টাল সাইকোলজিস্টসের ফেলোগণ বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:আমেরিকান অ্যাসোসিয়েশন ফর দ্য এডভান্সমেন্ট অফ সায়েন্সের ফেলোগণ বিষয়শ্রেণী:নিউ ইয়র্ক বিশ্ববিদ্যালয়ের প্রাক্তন শিক্ষার্থী বিষয়শ্রেণী:মিশিগান বিশ্ববিদ্যালয়ের প্রাক্তন শিক্ষার্থী বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
আল আরাবি স্পোর্টস ক্লাব (, ; সাধারণত আল আরাবি এসসি অথবা শুধুমাত্র আল আরাবি নামে পরিচিত) হচ্ছে দোহা ভিত্তিক একটি কাতারি পেশাদার ফুটবল ক্লাব। এই ক্লাবটি বর্তমানে কাতারের শীর্ষ স্তরের ফুটবল লিগ কাতার স্টার্স লিগে প্রতিযোগিতা করে। এই ক্লাবটি ১৯৫২ সালের ১লা এপ্রিল তারিখে আল তাহরির স্পোর্টস ক্লাব নামে প্রতিষ্ঠিত হয়েছে। ১৩,০০০ ধারণক্ষমতাবিশিষ্ট গ্র্যান্ড হামাদ স্টেডিয়ামে ফারিগ আল-আহলাম নামে পরিচিত এই দলটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন আইসল্যান্ডীয় সাবেক ফুটবল খেলোয়াড় হেইমির হাৎলগ্রিমসন এবং সভাপতির দায়িত্ব পালন করছেন শেখ তামিম বিন ফাহাদ। কাতারি মধ্যমাঠের খেলোয়াড় আব্দুল্লাহ মারাফিয়া এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, আল আরাবি এপর্যন্ত ২২টি শিরোপা জয়লাভ করেছে; যার মধ্যে ৭টি কাতার স্টার্স লিগ এবং ৮টি কাতার আমির কাপ শিরোপা রয়েছে। অন্যদিকে, এশীয় এবং আন্তর্জাতিক প্রতিযোগিতায়, আল আরাবির সেরা সাফল্য হচ্ছে হচ্ছে ১৯৯৪–৯৫ এশিয়ান ক্লাব চ্যাম্পিয়নশিপের ফাইনালে পৌঁছানো; যেখানে তারা থাই ক্লাব থাই ফার্মারস ব্যাংকের কাছে ১–০ গোলের ব্যবধানে পরাজিত হয়েছিল। আহমেদ ফাহতি, আব্দুল্লাহ মারাফি, বুয়ালেম খুখি, পাওলিনিয়ো এবং ওয়ান্দেরলির মতো খেলোয়াড়গণ আল আরাবির জার্সি গায়ে মাঠ কাঁপিয়েছেন।   তথ্যসূত্র    বহিঃসংযোগ      কাতার ফুটবল অ্যাসোসিয়েশনের ওয়েবসাইটে আল আরাবি স্পোর্টস ক্লাব    বিষয়শ্রেণী:আল আরাবি স্পোর্টস ক্লাব বিষয়শ্রেণী:১৯৫২-এ প্রতিষ্ঠিত ফুটবল ক্লাব বিষয়শ্রেণী:১৯৫২-এ কাতারে প্রতিষ্ঠিত বিষয়শ্রেণী:কাতার স্টার্স লিগের ক্লাব বিষয়শ্রেণী:কাতারের ফুটবল ক্লাব
দলীয় সদস্য টেস্টওডিআই টি২০আই বিরাট কোহলি (অধিঃ)  Varun Aaron  Ravichandran Ashwin  Stuart Binny  Shikhar Dhawan  Ravindra Jadeja  Bhuvneshwar Kumar  Amit Mishra  Cheteshwar Pujara  Ajinkya Rahane  KL Rahul  Wriddhiman Saha (wk)  Ishant Sharma  Rohit Sharma  Murali Vijay  Umesh Yadav হাশিম আমলা (অধিঃ)  এবি ডি ভিলিয়ার্স  তেম্বা বাভুমা  জেপি ডুমিনি  ফাফ দু প্লেসিস  ডিন এলগার  সাইমন হারমার  ইমরান তাহির  মরনে মরকেলl  ভার্নন ফিল্যান্ডার  ডেন পাইত  কাগিসো রাবাদা  ডেল স্টেইন  স্টিয়ান ফন জিল  ডেন ভিলাস (উইঃ)  কাইল এ্যাবট  মার্চেন্ট ডি ল্যাঞ্জ MS Dhoni (c) (wk)  শ্রীনাথ অরবিন্দ  Ravichandran Ashwin  Stuart Binny  Shikhar Dhawan  Virat Kohli  Bhuvneshwar Kumar  Amit Mishra  Axar Patel  Ajinkya Rahane  Suresh Raina  Ambati Rayudu  Mohit Sharma  Rohit Sharma  Gurkeerat Singh  Umesh Yadav  Harbhajan Singh এবি ডি ভিলিয়ার্স (অধিঃ)  কাইল এ্যাবট  হাশিম আমলা  ফারহান বেহার্ডিন  কুইন্টন ডি কক (উইঃ)  জেপি ডুমিনি  ফাফ দু প্লেসিস  ইমরান তাহির  ডেভিড মিলার  মরনে মরকেল  এ্যারন ফাঙ্গিসো  কাগিসো রাবাদা  রাইলি রুশো  ডিন এলগার  খাইয়া জন্ডো  ডিন এলগার MS Dhoni (c) (wk)  শ্রীনাথ অরবিন্দ  Ravichandran Ashwin  Stuart Binny  Shikhar Dhawan  Virat Kohli  Bhuvneshwar Kumar  Amit Mishra  Axar Patel  Ajinkya Rahane  Suresh Raina  Ambati Rayudu  Mohit Sharma  Rohit Sharma  Harbhajan Singh ফাফ দু প্লেসিস (অধিঃ)  কাইল এ্যাবট  হাশিম আমলা  ফারহান বেহার্ডিন  কুইন্টন ডি কক (উইঃ)  মার্চেন্ট ডি ল্যাঞ্জ  এবি ডি ভিলিয়ার্স  জেপি ডুমিনি  ইমরান তাহির  এডি লেই  ডেভিড মিলার  ক্রিস মরিস  কাগিসো রাবাদা  ডেভিড উইসে  খাইয়া জন্ডো  আলবি মরকেল  প্রস্তুতিমূলক খেলা তিনদিনের ম্যাচ: ক্রিকেট দক্ষিণ আফ্রিকা আমন্ত্রণমূলক একাদশ বনাম ইংল্যান্ড একাদশ  প্রথম-শ্রেণীর খেলা: দক্ষিণ আফ্রিকা এ বনাম ইংল্যান্ড  টি২০আই সিরিজ  ১ম টি২০আই  ২য় টি২০আই  ৩য় টি২০আই  ওডিআই সিরিজ ১ম ওডিআই  ২য় ওডিআই  ৩য় ওডিআই  ৪র্থ ওডিআই  ৫ম ওডিআই  টেস্ট সিরিজ ১ম টেস্ট  ২য় টেস্ট  ৩য় টেস্ট  ৪র্থ টেস্ট  তথ্যসূত্র  বহিঃসংযোগ  বিষয়শ্রেণী:২০১৫-এ ভারতীয় ক্রিকেট বিষয়শ্রেণী:২০১৫-এ দক্ষিণ আফ্রিকান ক্রিকেট বিষয়শ্রেণী:২০১৫-১৬ আন্তর্জাতিক ক্রিকেট প্রতিযোগিতা বিষয়শ্রেণী:দক্ষিণ আফ্রিকা ক্রিকেট দলের ভারত সফর